
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1400 

10 Οκτωβρίου 2005 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 


Συγκρότηση του Διοικητικού Συμβουλίου του Φορέα 
Διαχείρισης Εθνικού Θαλάσσιου Πάρκου Ζακύνθου 

(Ε.Θ.Π.Ζ.)». 1 

Σύσταση Ν.Π.Δ.Δ. με την επωνυμία «Πρότυπη Στέγη 
Φροντίδας Ηλικιωμένων Δήμου Ανω Λιοσίων» στο 

Δήμο Άνω Λιοσίων του Νομού Αττικής. 2 

Σύσταση Ν.Π.Δ.Δ. με την επωνυμία «Αθλητικό Κέντρο 
Δήμου Ανω Λιοσίων» στο Δήμο Ανω Λιοσίων του 

Νομού Αττικής. 3 

Σύσταση Ν.Π.Δ.Δ. με την επωνυμία «Δημοτικό Κοιμη¬ 
τήριο Ανω Λιοσίων» στο Δήμο Ανω Λιοσίων του 

Νομού Αττικής. 4 

Σύσταση Ν.Π.Δ.Δ. με την επωνυμία: «Παιδικοί Σταθ¬ 
μοί Δήμου Ανω Λιοσίων» στο Δήμο Ανω Λιοσίων 

του Νομού Αττικής. 5 

Σύσταση, οργάνωση και στελέχωση Τεχνικής 
Υπηρεσίας στη Δ.Υ.ΠΕ. Ηπείρου. 6 


ΑΠΟΦΑΣΕΙΣ 

Αριθμ. οικ. 166834/3732 (1) 


Συγκρότηση του Διοικητικού Συμβουλίου του Φορέα 
Διαχείρισης Εθνικού Θαλάσσιου Πάρκου Ζακύνθου 
(Ε.Θ.Π.Ζ.)». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 15, παρ. 4, (εδαφ. α, β, γ 
και δ), του ν. 2742/1999 «Χωροταξικός σχεδιασμός και 
αειφόρος ανάπτυξη και άλλες διατάξεις» (Α' 207). 

2. Τις διατάξεις του άρθρου 9 του από 1.12.1999 π.δ/ 
γματος (Δ' 906), όπως αυτό αντικαταστάθηκε και αριθ- 
μήθηκε ως (7) με την παρ. ΣΤ' του άρθρου 1 του από 
29.10.2003 π.δ/γματος (1272 Δ'): Τροποποίηση του από 
1.12.1999 π.δ/γματος «Χαρακτηρισμός χερσαίων και θα¬ 
λάσσιων περιοχών του κόλπου Λαγανά και των νήσων 
Στροφάδων ως Εθνικό Θαλάσσιο Πάρκο και χαρακτηρι¬ 
σμός ως περιφερειακής ζώνης του Εθνικού Θαλάσσιου 
Πάρκου της χερσαίας έκτασης του Δήμου Ζακύνθου 
(τέως Δήμος Ζακυνθίων και κοινότητες Βασιλικού, Αμπε¬ 
λοκήπων και Αργασίου) και του Δήμου Λαγανά (τέως 
κοινότητες Καλαμακίου, Μουζακίου, Κερίου, Παντοκρά¬ 


τορα και Λιθακιάς) ν. Ζακύνθου (Δ' 906), (διόρθωση Δ' 
916/2001)» και ειδικότερα τις υποπαραγράφους 5 και 6 
αυτού, καθώς και τις διατάξεις της παρ. θ του ίδιου ως 
άνω άρθρου 1. 

3. Τις διατάξεις του άρθρου 4 του από 9.2.2004 π.δ/ 
γματος «Εγκριση κανονισμού λειτουργίας του Διοικη¬ 
τικού Συμβουλίου του Φορέα Διαχείρισης Εθνικού Θα¬ 
λάσσιου Πάρκου Ζακύνθου» (Δ' 325). 

4. Το υπ’ αριθμ. οικ. 165735/1519/18.4.2005 έγγραφο 
της Δ/νσης Περιβαλλοντικού Σχεδιασμού του ΥΠΕΧΩ- 
ΔΕ προς τους Φορείς που εκπροσωπούνται στο Δ.Σ. 
του Φ.Δ. ΕΘΠΖ. 

5. Το υπ’ αριθμ. 183511/27.5.2005 έγγραφο της Γεν. Δ/ 
νσης Αλιείας του Υπ. Αγρ. Αν. και Τροφίμων. 

6. Το υπ’ αριθμ. Μ-2135.2/01/17.5.2005 έγγραφο του 

Υ.Ε.Ν. 

7. Το υπ’ αριθμ. 5597/9.6.2005 έγγραφο της Γενικής 
Δ/νσης Περιφέρειας Ιονίων Νήσων. 

8. Το υπ’ αριθμ. 568/6.5.2005 έγγραφο Νομαρχιακής 
Αυτοδιοίκησης Ζακύνθου. 

9. Το υπ’ αριθμ. 3392/15.6.2005 έγγραφο Δήμου Ζακύν¬ 
θου με την συνημμένη σε αυτό 147/2005 απόφαση του 
Δημοτικού Συμβουλίου Ζακύνθου. 

10. Το υπ’ αριθμ. 127/25.8.2005 έγγραφο του Δήμου 
Λαγανά με την συνημμένη σε αυτό 92/2005 απόφαση 
του Δημοτικού Συμβουλίου Λαγανά. 

11. Το υπ’ αριθμ. 465/30.6.2005 έγγραφο της Ένωσης 
Αγροτικών Συνεταιρισμών Ζακύνθου με το συνημμένο 
σε αυτό απόσπασμα της υπ’ αριθμ. 1860/12.5.2005 από¬ 
φασης του Δ.Σ. της «Ε.Α.Σ. Ζακύνθου». 

12. Το υπ’ αριθμ. 786/20.6.2005 έγγραφο της Ένωσης 
Ξενοδόχων Ζακύνθου. 

13. Το υπ’ αριθμ. 115/15.6.2005 έγγραφο της Ομοσπον¬ 
δίας Ενοικιαζόμενων Δωματίων και Διαμερισμάτων Ζα¬ 
κύνθου με την συνημμένη σε αυτό την 49/2005 απόφαση 
του Διοικητικού Συμβουλίου της Ομοσπονδίας. 

14. Την από 17.5.2005 επιστολή κοινής εκπροσώπησης 
\Λ/\Λ/Ρ-Ελλάς και ΑΡΧΕΛΩΝ (α.π. ΥΠΕΧΩΔΕ 166192/2395/ 
15.6.2005). 

15. Την υπ’ αριθμ. οικ. 166154/2318/9.6.2005 απόφαση 
Υπουργού ΠΕΧΩΔΕ ορισμού Προέδρου του Δ.Σ. του 
Φ.Δ. Ε.Θ.Π.Ζ. (803 Β'). 

16. Η υπ’ αριθμ. 28553/14.7.2003 απόφαση Υπουργού 
ΠΕΧΩΔΕ «Ανανέωση της θητείας της προσωρινής δι¬ 
οίκησης του Ο.Ε.Θ.Π.Ζ.». 

17. Τις διατάξεις του άρθρου 10 (παρ. 2) του ν. 3260/ 
2004 (Α' 151), αποφασίζουμε: 

Α. Συγκροτείται το Διοικητικό Συμβούλιο (Δ.Σ.) του 
Φορέα Διαχείρισης (Φ.Δ.) του Εθνικού Πάρκου Ζακύνθου 
(Ε.Ο.Π.Ζ.), ως εξής: 

1. Την ΚΑΡΑΓΚΟΥΝΗ ΚΥΡΤΣΟΥ Αμαλία, αναπληρώτρια 
καθηγήτρια στο Τμήμα Βιολογίας Πανεπιστημίου Αθη¬ 
νών, ως Πρόεδρο του Δ.Σ. του Φ.Δ. Ε.Θ.Π.Ζ., με Αντιπρό¬ 
εδρο τον ΡΟΔΙΤΗ Ιωσήφ. 

2. Τον ΜΑΝΟΥΡΗ Γεώργιο, Δρ. Πολιτικό Μηχανικό, Προ¬ 
ϊστάμενο της Διεύθυνσης Περιβαλλοντικού Σχεδιασμού 
ΥΠΕΧΩΔΕ με αναπληρώτρια την ΒΑΝΙΚΙΩΤΗ Σταυρούλα, 
Φυσικό Ωκεανογράφο, Προϊσταμένη του Τμήματος Δια¬ 
χείρισης Φυσικού Περιβάλλοντος της ίδιας Διεύθυνσης, 
ως εκπρόσωπο του Υπουργείου Περιβάλλοντος Χωρο¬ 
ταξίας και Δημοσίων Έργων. 

3. Την ΤΣΟΥΒΑΛΑ Μαρία, Ιχθυολόγο της Δ/νσης Θα¬ 
λάσσιας Αλιείας του Υπουργείου Αγροτικής Ανάπτυξης 
και Τροφίμων, με αναπληρώτριά της την ΠΑΠΑΧΡΗΣΤΟΥ 
Ελισάβετ Τεχνολόγο Ιχθυολογίας στην ίδια Υπηρεσία, 
ως εκπρόσωπο του Υπουργείου Αγροτικής Ανάπτυξης 
και Τροφίμων. 

4. Τον εκάστοτε Λιμενάρχη Ζακύνθου, με αναπληρωτή 
του τον εκάστοτε Υπολιμενάρχη Ζακύνθου, ως εκπρό¬ 
σωπο του Υπουργείου Εμπορικής Ναυτιλίας. 

5. Τον ΡΟΔΙΤΗ Ιωσήφ, ΠΕ Μηχανικών, Δ/ντή Δημοσίων 
Έργων Π.Ι.Ν., με αναπληρωτή του τον ΤΣΟΥΚΑΛΑ Κων¬ 
σταντίνο, ΠΕ Διοικητικών Δ/ντή Τοπικής Αυτοδιοίκησης 
και Διοίκησης ν. Ζακύνθου, ως εκπρόσωπο της Περιφέ¬ 
ρειας Ιονίων Νήσων. 

6. Τον ΠΑΛΛΑΔΙΝΟ Διονύσιο, Αντινομάρχη με αναπλη- 
ρώτριά του, την ΜΙΧΑΛΟΠΟΥΛΟΥ Μαρία, Νομαρχιακή 
Σύμβουλο, ως εκπρόσωπο της Νομαρχιακής Αυτοδιοί¬ 
κησης Ζακύνθου. 

7. Τον ΒΑΣΙΛΟΠΟΥΛΟ Χαράλαμπο, Δημοτικό Σύμβου¬ 
λο, με αναπληρωτή του τον Σάρδη Μιχάλη, ως εκπρό¬ 
σωπο του Δήμου Ζακυνθίων. 

8. Τ ον ΧΑΪΚΑΛΗ Σάββα, Δημοτικό Σύμβουλο, με ανα¬ 
πληρωτή του τον ΧΑΡΑΜΗ Σπύρο, Δημοτικό Σύμβουλο, 
ως εκπρόσωπο του Δήμου Λαγανά. 

9. Τον ΑΝΔΡΩΝΑ Ιωάννη, Αντιπρόεδρο της «Ε.Α.Σ. 
Ζακύνθου», με αναπληρωτή του τον ΛΙΒΕΡΗ Διονύσιο, 
Γραμματέα της «Ε.Α.Σ. Ζακύνθου», ως εκπρόσωπο της 
Ένωσης Αγροτικών Συνεταιρισμών Ζακύνθου. 

10. Τον ΠΑΡΤΣΕΝΙΔΗ Νικόλαο, πτυχιούχο Ανωτάτης 
Εμπορικής, πρόεδρο της Εξελεγκτικής Επιτροπής της 
Ομοσπονδίας Ενοικιαζόμενων Διαμερισμάτων και Δω¬ 
ματίων Ζακύνθου με αναπληρωτή του την ΤΕΤΡΑΔΗ 
Χριστίνα, οικονομολόγο, αντιπρόεδρο της Ένωσης Ξε¬ 
νοδόχων Ζακύνθου. 

11. Την ΜΙΝΩΤΟΥ Χαρίκλεια, εκπρόσωπο του \Λ/\Λ/Ε- Ελ¬ 
λάς, με αναπληρωτή της τον ΓΡΙΜΑΝΗ Κωστή, εκπρόσω¬ 
πο του ΑΡΧΕΛΩΝ, ως κοινό εκπρόσωπο των Μη Κυβερ¬ 
νητικών Περιβαλλοντικών Οργανώσεων ΝΛΛΛ/Ρ - Ελλάς 
και ΑΡΧΕΛΩΝ. 

Β. Η θητεία της Προέδρου και των λοιπών μελών του 
παραπάνω συγκροτηθέντος Διοικητικού Συμβουλίου 
είναι τριετής. 

Γ. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2005 

Ο ΥΠΟΥΡΓΟΣ 

Γ. ΣΟΥΦΛΙΑΣ 


Αριθ. 9264 (2) 

Σύσταση Ν.Π.Δ.Δ. με την επωνυμία «Πρότυπη Στέγη Φρο¬ 
ντίδας Ηλικιωμένων Δήμου Ανω Λιοσίων» στο Δήμο 
Άνω Λιοσίων του Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 106 παρ. 1δ του π.δ. 410/ 
1995 (Δ.Κ.Κ.). 

2. Τις διατάξεις του άρθρου 203 του π.δ. 410/1995 
(Δ.Κ.Κ.) όπως τροποποιήθηκε και ισχύει. 

3. Τις διατάξεις του ν. 2503/1997 «Διοίκηση, Οργά¬ 
νωση, στελέχωση της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις» (ΦΕΚ 
107/Α/30.5.1997). 

4. Τις διατάξεις των ν. 2539/1997 και 2647/1998. 

5. Τις διατάξεις του άρθρου 29Α του ν. 1588/1985 σχε¬ 
τικά με τον έλεγχο των δαπανών που προκαλούν οι 
διοικητές πράξεις. 

6. Την υπ’ αριθ. 467/2005 απόφαση του Δημοτικού 
Συμβουλίου Δήμου Ανω Λιοσίων περί σύστασης ίδιου 
Ν.Π.Δ.Δ. με την επωνυμία «Πρότυπη Στέγη Φροντίδας 
Ηλικιωμένων Δήμου Ανω Λιοσίων». 

7. Την υπ’ αριθ. οικ. 16978/12.11.2003 απόφαση του Γ ενι¬ 
κού Γ ραμματέα της Περιφέρειας Αττικής, περί μεταβίβα¬ 
σης αρμοδιοτήτων και εξουσίας υπογραφής «ΜΕ ΕΝΤΟ¬ 
ΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγγράφων και 
άλλων πράξεων στο Γ ενικό Δ/ντή Περιφέρειας, στους 
Προϊσταμένους των Διευθύνσεων Αυτοδιοίκησης - Απο¬ 
κέντρωσης Τοπικής Αυτοδ/σης και Δ/σης Αν. Αττικής 

- Δυτ.Αττικής - Πειραιώς και στους Προϊσταμένους των 
Τμημάτων των Διευθύνσεων αυτών (ΦΕΚ δημοσίευσης 
1693/τ.Β/18.11.2003), αποφασίζουμε: 

Εγκρίνουμε τη σύσταση Νομικού Προσώπου Δημοσίου 
Δικαίου με την επωνυμία «Πρότυπη Στέγη Φροντίδας 
Ηλικιωμένων Δήμου Ανω Λιοσίων» ως ακολούθως: 

Αρθρο Ιο 

Νομική Μορφή - Επωνυμία -Έδρα - Σφραγίδα 

1. Η Στέγη αυτή αποτελεί Νομικό Πρόσωπο Δημοσίου 
Δικαίου του Δήμου Ανω Λιοσίων και διέπεται από τις 
διατάξεις του άρθρου 203 του Δημοτικού και Κοινοτικού 
Κώδικα (π.δ. 410/1995 ΦΕΚ Α 231), καθώς και του ν.δ/τος 
162/1973 (ΦΕΚ. Α 227). 

2. Η επωνυμία του είναι «Πρότυπη Στέγη Φροντίδας 
Ηλικιωμένων Δήμου Ανω Λιοσίων» και η έδρα του είναι 
η πόλη των Ανω Λιοσίων. 

3. Έχει σφραγίδα στρογγυλή στην οποία αναγράφο¬ 
νται σε επάλληλους κύκλους «ΕΛΛΗΝΙΚΗ ΔΗΜΟΚΡΑΤΙΑ 

- ΔΗΜΟΣ ΑΝΩ ΛΙΟΣΙΩΝ» και στη μέση το εθνόσημο 
και το σήμα του Δήμου Ανω Λιοσίων με την επωνυμία 
«ΠΡΟΤΥΠΗ ΣΤΕΓΗ ΦΡΟΝΤΙΔΑΣ ΗΛΙΚΙΩΜΕΝΩΝ». 

Αρθρο 2ο 
Σκοπός 

Σκοπός της Στέγης είναι η περίθαλψη σε αυτήν ηλι¬ 
κιωμένων ατόμων και των δύο φύλων που έχουν ανά¬ 
γκη προστασίας και ιδρυματικής περίθαλψης και έχουν 
ηλικία πάνω από 60 ετών. Στη Στέγη εισάγονται κατά 
προτίμηση οι άποροι δημότες ή κάτοικοι του Δήμου Ανω 
Λιοσίων, οι δωρητές και ευεργέτες, με τη σειρά που θα 
καθορίσει το Διοικητικό Συμβούλιο του Ν.Π.Δ.Δ. 

Αρθρο 3ο 

Διοίκηση 

Το Νομικό Πρόσωπο διοικείται από επταμελές (7μελές) 
Διοικητικό Συμβούλιο, που ορίζεται από το Δημοτικό 
Συμβούλιο με επτά (7) τακτικά μέλη και επτά (7) ανα- 

πληρωματικά και Εκτελεστική Επιτροπή σύμφωνα με τις 
διατάξεις του άρθρου 203 του Δημοτικού και Κοινοτικού 
Κώδικα (π.δ. 410/95 ΦΕΚ Α 231), καθώς και του ν.δ/τος 
162/1973 (ΦΕΚ. Α 227). 

Το Διοικητικό Συμβούλιο απαρτίζεται από το Δήμαρχο 
ή άλλο αιρετό ή μη μέλος, που ορίζει ο Δήμαρχος ως 
Πρόεδρο, Δημοτικούς Συμβούλους, δημότες ή κατοίκους 
που έχουν ανάλογη επαγγελματική ή κοινωνική δράση 
και ειδικές γνώσεις ανάλογα με το σκοπό του Ν.Π.Δ.Δ. 
και ένας μέλος που ορίζεται από τη συνέλευση των 
εργαζομένων ο αυτό, εφόσον υπάρχει. Η εκτελεστική 
επιτροπή είναι τριμελής και αποτελείται από τον Πρό¬ 
εδρο ή τον Αντιπρόεδρο και δύο μέλη του Διοικητικού 
Συμβουλίου. Τα τακτικά, καθώς και δύο αναπληρωματικά 
μέλη της εκτελεστικής επιτροπής εκλέγονται από το 
διοικητικό συμβούλιο με σχετική πλειοψηφία και η θη¬ 
τεία τους είναι διετής. Η διάρκεια του Δ.Σ. είναι τετρα¬ 
ετής και λήγει με την εγκατάσταση του νέου Δημοτικού 
Συμβουλίου. 

Εκπροσώπηση του Νομικού Προσώπου: 

Το Νομικό Πρόσωπο εκπροσωπείται ενώπιον των δι¬ 
καστηρίων και κάθε άλλης αρχής από τον Πρόεδρο και 
εφόσον αυτός κωλύεται ή απουσιάζει από τον Αντιπρό¬ 
εδρο του Νομικού Προσώπου. 

Αρθρο 4ο 

Παρεχόμενη περίθαλψη 

Το Ν.Π.Δ.Δ. παρέχει στα άτομα που περιθάλπει στέγη, 
διατροφή και ρουχισμό, ιατροφαρμακευτική περίθαλ¬ 
ψη, εργοθεραπεία, φυσικοθεραπεία και ψυχαγωγία ενώ 
παράλληλα φροντίζει για την εισαγωγή όσων έχουν 
ανάγκη σε κατάλληλο νοσηλευτικό ίδρυμα. 

Άρθρο 5ο 
Δύναμη κλινών 

Η συνολική δύναμη της Στέγης ορίζεται σε τριάντα 
(30) κλίνες, που μπορούν να αυξηθούν με απόφαση του 
Διοικητικού Συμβουλίου του Ν.Π.Δ.Δ. Από τις παραπάνω οι 
δέκα (15) κλίνες θα μπορούν να αυξηθούν ή να μειωθούν 
με απόφαση του Διοικητικού Συμβουλίου του Ν.Π.Δ.Δ., θα 
διατίθεται για περίθαλψη ηλικιωμένων με ειδικές ανάγκες, 
σύμφωνα με συμβάσεις που θα συνάπτει με ασφαλιστι¬ 
κούς οργανισμούς και απόρων ηλικιωμένων με σύμβαση 
που θα συνάπτεται με το Υπουργείο Πρόνοιας. 

Αρθρο 6ο 
Πόροι 

Πόροι του Νομικού Προσώπου είναι η ετήσια επιχορή¬ 
γηση του Δήμου Ανω Λιοσίων, οι τυχόν επιχορηγήσεις 
του κράτους, άλλες τυχόν επιχορηγήσεις Ν.Π.Δ.Δ., τα 
εισοδήματα της Στέγης από την περιουσία της, οι τακτι¬ 
κές και έκτακτες εισφορές, οι δωρεές, οι κληρονομιές, 
τα κληροδοτήματα, τα τροφεία και κάθε άλλη εισφορά 
προς αυτήν. 

Αρθρο 7ο 

Περιουσία 

Περιουσία του Νομικού Προσώπου είναι ένα οίκημα που 
θα παραχωρήσει ο Δήμος Ανω Λιοσίων για την επίτευξη 
των σκοπών του, με άλλη απόφαση του Δ.Σ. και κάθε 
άλλη περιουσία που θα αποκτήσει με νόμιμο τρόπο. 

Αρθρο 8ο 

Δωρητές Ευεργέτες 

Όσοι βοηθούν τη Στέγη με αξιόλογες χαριστικές χρη¬ 
ματικές παροχές μεταβιβάζουν ή κληροδοτούν κινητή ή 
ακίνητη περιουσία, ανακηρύσσονται μεγάλοι δωρητές, 
ευεργέτες ή μεγάλοι ευεργέτες της, ανάλογα με το 
ύψος της αξίας της παροχής και σύμφωνα με απόφαση 


του Διοικητικού Συμβουλίου που ρυθμίζει ειδικότερα 
τις διακρίσεις αυτές. Κατόπιν ειδικών αποφάσεων του 
Διοικητικού Συμβουλίου τα ονόματα των αρωγών της 
Στέγης καταχωρούνται σε ειδικό βιβλίο. Τα ονόματα 
δε των μεγάλων δωρητών των ευεργετών και μεγάλων 
ευεργετών ή τα ονόματα εκείνων που αυτοί θα υποδεί¬ 
χνουν, χαράσσονται και σε πλάκες που εντοιχίζονται 
σε επίκαιρο σημείο του κτιρίου. 

Αρθρο 9ο 
Τ αμείο 

Την Ταμειακή υπηρεσία θα εκτελεί υπάλληλος του 
Ν.Π.Δ.Δ. που θα ορίζεται από τον Πρόεδρο του Διοικη¬ 
τικού Συμβουλίου. Ο Ταμίας του Δήμου θα εισπράττει 
με Β σειρά γραμματίων και θα παραδίδει τις εισπράξεις 
μία φορά τουλάχιστον το μήνα στον Ταμία του Νομικού 
Προσώπου, ο οποίος και θα εκδίδει γραμμάτια Α' σειράς 
του αντίστοιχου ποσού. 

Άρθρο 10ο 

Εσωτερικός Κανονισμός 

Τα καθήκοντα των εργαζομένων, οι προϋποθέσεις 
εισαγωγής, τα δικαιώματα και οι υποχρεώσεις των 
τροφίμων και τα άλλα θέματα που ανάγονται στην 
εσωτερική λειτουργία της Στέγης, ρυθμίζονται λεπτο¬ 
μερώς με εσωτερικό κανονισμό που θα συνταχθεί από 
το Διοικητικό Συμβούλιο του Νομικού Προσώπου. 

Αρθρο 11ο 

Μεταβατική Διάταξη 

Η Ταμειακή Υπηρεσία θα εξακολουθήσει να ασκείται 
από τον Ταμία του Δήμου και θα μεταφερθεί στο Νομικό 
Πρόσωπο με απόφαση του Διοικητικού Συμβουλίου του, 
όταν προσληφθεί επαρκές διοικητικό προσωπικό. 

Από τις διατάξεις της απόφασης αυτής προκαλείται 
δαπάνη, περίπου 1.000.000 €, που θα εγγράφει στον 
προϋπολογισμό του Δήμου Ανω Λιοσίων κατόπιν ανα- 
μορφώσεως και συγκεκριμένα στον Κ.Α. 00.6715.009. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 14 Σεπτεμβρίου 2005 
Με εντολή Γενικού Γραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθ. 9261 (3) 

Σύσταση Ν.Π.Δ.Δ. με την επωνυμία «Αθλητικό Κέντρο 
Δήμου Άνω Λιοσίων» στο Δήμο Άνω Λιοσίων του 
Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 106 παρ. 1δ του π.δ. 410/ 
1995 (Δ.Κ.Κ.). 

2. Τις διατάξεις του άρθρου 203 του π.δ. 410/1995 
(Δ.Κ.Κ.) όπως τροποποιήθηκε και ισχύει. 

3. Τις διατάξεις του ν. 2503/1997 «Διοίκηση, Οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (ΦΕΚ 107/Α/ 
30.5.1997). 

4. Τις διατάξεις του άρθρου 29Α του ν. 1588/1985 σχε¬ 
τικά με τον έλεγχο των δαπανών που προκαλούν οι 
διοικητές πράξεις. 

5. Την υπ’ αριθμ. 465/2005 απόφαση του Δημοτικού 
Συμβουλίου Δήμου Ανω Λιοσίων περί σύστασης ίδιου 
Ν.Π.Δ.Δ. με την επωνυμία «Αθλητικό Κέντρο Δήμου Ανω 
Λιοσίων». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Την υπ’ αριθμ. οικ. 16978/12.11.2003 απόφαση του 
Γενικού Γραμματέα της Περιφέρειας Αττικής, περί με¬ 
ταβίβασης αρμοδιοτήτων και εξουσίας υπογραφής «ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγγρά¬ 
φων και άλλων πράξεων στο Γ ενικό Δ/ντή Περιφέρειας, 
στους Προϊσταμένους των Διευθύνσεων Αυτοδιοίκησης 
- Αποκέντρωσης Τοπικής Αυτοδ/σης και Δ/σης Αν. Ατ¬ 
τικής-Δυτ.Αττικής - Πειραιώς και στους Προϊσταμένους 
των Τμημάτων των Διευθύνσεων αυτών (ΦΕΚ δημοσί¬ 
ευσης 1693/τ.Β/18.11.2003), αποφασίζουμε: 

Εγκρίνουμε τη σύσταση Νομικού Προσώπου Δημοσίου 
Δικαίου με την επωνυμία «Αθλητικό Κέντρο Δήμου Άνω 
Λιοσίων» ως ακολούθως: 

Επωνυμία Νομικού Προσώπου: 

Συστήνει Νομικό Πρόσωπο Δημοσίου Δικαίου με την 
επωνυμία «Αθλητικό Κέντρο Δήμου Ανω Λιοσίων» που 
θα περιλαμβάνει τα κάτωθι τμήματα: 

1. Τμήμα κλασσικού αθλητισμού (στίβος). 

2. Τμήμα καλαθοσφαίρισης και πετοσφαίρας. 

3. Τμήμα τέννις και πίγκ - πόγκ. 

4. Τμήμα ενόργανης γυμναστικής . 

5. Τμήμα ελεύθερης και ελληνορωμαϊκής πάλης. 

6. Τμήμα κολύμβησης. 

7. τμήμα ποδοσφαίρου. 

8. Τμήμα βαρέων αθλημάτων (πάλη, ΤΚϋ, Τζούντο 
κ.λ.π.). 

9. Τ μήμα μαζικού αθλητισμού (αεροβίωση, ενδυνάμωση 
κ,λ.π). 

10. Τμήμα σκακιού. 

11. Τμήμα εναλλακτικών μορφών αθλητισμού (δράσεις 
στο φυσικό περιβάλλον). 

12. Τμήμα αθλητισμού παιδιών με ειδικές ανάγκες. 

Έδρα του Νομικού Προσώπου ορίζεται η πόλη των 

Ανω Λιοσίων. 

Η σφραγίδα του Νομικού Προσώπου θα είναι στρογ¬ 
γυλή στην οποία θα αναγράφονται σε επάλληλους κύ¬ 
κλους οι λέξεις: «ΕΛΛΗΝΙΚΗ ΔΗΜΟΚΡΑΤΙΑ - ΑΘΛΗΤΙΚΟΣ 
ΟΡΓΑΝΙΣΜΟΣ ΔΗΜΟΥ ΑΝΩ ΛΙΟΣΙΩΝ» και στη μέση το 
εθνόσημο και το σήμα του Δήμου Ανω Λιοσίων. 

Σκοπός Νομικού Προσώπου: 

Το ανωτέρω Ν.Π.Δ.Δ. σκοπό έχει την καλλιέργεια του 
αθλητικού πνεύματος σε όλους τους δημότες και ιδι¬ 
αίτερα στους νέους της πόλης των Ανω Λιοσίων και ο 
συντονισμός των ενεργειών και εκδηλώσεων των φιλά¬ 
θλων τοπικών συλλογικών φορέων, για την ανάπτυξη και 
την πρόοδο του Αθλητισμού στο Δήμο Ανω Λιοσίων και 
την ποιοτική αναβάθμιση του επιπέδου των νέων. 

Πόροι Νομικού Προσώπου: 

• Ετήσια επιχορήγηση του Δήμου Ανω Λιοσίων, το 
ύψος της οποίας θα καθορισθεί ανάλογα με τις ανάγκες 
του Νομικού Προσώπου. 

• Οι κάθε είδους επιχορηγήσεις που προέρχονται από 
το Υπουργείο Εσωτερικών ή από άλλα Υπουργεία ή 
Κρατικές Υπηρεσίες, Οργανισμούς κ,λ.π. 

• Εισπράξεις από αντίτιμο υπηρεσιών που παρέχει το 
Νομικό Πρόσωπο. 

• Κάθε μορφής εισφορές, δωρεές και κληροδοτήμα¬ 
τα. 

• Έσοδα από κάθε είδους ψυχαγωγικές εκδηλώσεις, 
που οργανώνονται για το σκοπό αυτό. 

• Κάθε άλλο έσοδο από δική του περιουσία ή από 
κάθε άλλη πηγή. 

Διοίκηση Νομικού Προσώπου: 

Το Νομικό Πρόσωπο διοικείται από επταμελές (7μελές) 
Διοικητικό Συμβούλιο και προς τούτο ορίζονται επτά 
τακτικά μέλη και επτά αναπληρωματικά μέλη από το 
Δημοτικό Συμβούλιο. 


Πρόεδρος του Διοικητικού Συμβουλίου είναι ο Δήμαρχος 
ή άλλο αιρετό ή μη μέλος που ορίζεται από αυτόν. Μέλη 
του Διοικητικού Συμβουλίου μπορούν να είναι Δημοτικοί 
Σύμβουλοι, δημότες ή κάτοικοι του Δήμου Άνω Λιοσίων 
που έχουν σχέση με το αντικείμενο και εκπρόσωπος 
των εργαζομένων. Η θητεία του Διοικητικού Συμβουλίου 
ακολουθεί τη θητεία του Δημοτικού Συμβουλίου. 

Εκπροσώπηση του Νομικού Προσώπου: 

Το Νομικό Πρόσωπο εκπροσωπείται στα δικαστήρια 
και σε κάθε άλλη δημόσια αρχή από τον Πρόεδρο του 
Διοικητικού Συμβουλίου και όταν αυτός απουσιάζει ή 
κωλύεται από τον Αντιπρόεδρο. 

Περιουσία του Νομικού Προσώπου: 

Περιουσία του Νομικού Προσώπου είναι η υφιστάμενη 
κινητή περιουσία των μέχρι σήμερα τμημάτων καθώς 
και τα Γυμναστήρια και οι αθλητικοί χώροι που έχει 
κατασκευάσει ο Δήμος Ανω Λιοσίων και κάθε άλλη πε¬ 
ριουσία που θα αποκτήσει με νόμιμο τρόπο. 

Από τις διατάξεις της απόφασης αυτής προκαλείται 
δαπάνη, περίπου 1.000.000 €, που θα εγγράφει στον 
προϋπολογισμό του Δήμου Ανω Λιοσίων κατόπιν ανα- 
μορφώσεως και συγκεκριμένα στον Κ.Α. 00.6715.008. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 14 Σεπτεμβρίου 2005 
Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθ. 9262 ^ ^ (4) 

Σύσταση Ν.Π.Δ.Δ. με την επωνυμία «Δημοτικό Κοιμητή¬ 
ριο Άνω Λιοσίων» στο Δήμο Ανω Λιοσίων του Νο¬ 
μού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 106 παρ. 1δ του π.δ. 410/ 
1995 (Δ.Κ.Κ.) 

2. Τις διατάξεις του άρθρου 203 του π.δ. 410/1995 
(Δ.Κ.Κ.) όπως τροποποιήθηκε και ισχύει. 

3. Τις διατάξεις του ν. 2503/1997 «Διοίκηση, Οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (ΦΕΚ 107/ 
Α/30.5.1997). 

4. Τις διατάξεις των α.ν. 445/1968 και 582/1968 περί «νε¬ 
κροταφείων και ενταφιασμό νεκρών» και «δημοτικών και 
κοινοτικών κοιμητηρίων» αντίστοιχα (ΦΕΚ 130Α και 225Α). 

5. Τις διατάξεις του π.δ. 1128/1980 περί «καθορι¬ 
σμού αποστάσεων δια την ίδρυσιν κοιμητηρίων» (ΦΕΚ 
284Α). 

6. Τις διατάξεις του άρθρου 29 του ν. 2508/1997 περί 
«βιώσιμης οικιστικής ανάπτυξης των πόλεων και οικι¬ 
σμών της χώρας και άλλες διατάξεις» (ΦΕΚ 124Α). 

7. Το από Φεβρουάριο 2005 Γνωμοδοτικό Πρακτικό 
Επιτροπής του αρ. 1 παρ. α.ν. 582/1968, που δίνει τη 
σύμφωνη γνώμη της για την καταλληλότητα του χώρου 
του Κοιμητηρίου και τη λειτουργία του. 

8. Το υπ’ αριθμ. πρωτ. Μ.Σ. 149/28.3.2005 έγγραφο της 
Ιεράς Μητρόπολης Αττικής, που μας ενημερώνει ότι 
εγκρίνει τη λειτουργία του Νέου Κοιμητηρίου. 

9. Τις διατάξεις του άρθρου 29Α του ν. 1588/1985 σχε¬ 
τικά με τον έλεγχο των δαπανών που προκαλούν οι 
διοικητικές πράξεις. 

10. Την υπ’ αριθμ. 464/2005 απόφαση του Δημοτικού 
Συμβουλίου Δήμου Ανω Λιοσίων περί σύστασης ίδιου 
Ν.Π.Δ.Δ. με την επωνυμία «Δημοτικό Κοιμητήριο Ανω 
Λιοσίων». 

11. Την υπ’ αριθμ. οικ. 16978/12.11.2003 απόφαση του 
Γενικού Γραμματέα της Περιφέρειας Αττικής, περί με¬ 
ταβίβασης αρμοδιοτήτων και εξουσίας υπογραφής «ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγγρά¬ 
φων και άλλων πράξεων στο Γ ενικό Δ/ντή Περιφέρειας, 
στους Προϊσταμένους των Διευθύνσεων Αυτοδιοίκησης 
- Αποκέντρωσης Τοπικής Αυτοδ/σης και Δ/σης Αν. Αττι¬ 
κής - Δυτ.Αττικής - Πειραιώς και στους Προϊσταμένους 
των Τμημάτων των Διευθύνσεων αυτών (ΦΕΚ δημοσί¬ 
ευσης 1693/τ.Β/18.11.2003), αποφασίζουμε: 

Εγκρίνουμε τη σύσταση Νομικού Προσώπου Δημοσίου 
Δικαίου με την επωνυμία «Δημοτικό Κοιμητήριο Ανω 
Λιοσίων» ως ακολούθως: 

Επωνυμία Νομικού Προσώπου: 

1. Συστήνεται Νομικό Πρόσωπο Δημοσίου Δικαίου 
με την επωνυμία «Δημοτικό Κοιμητήριο Ανω Λιοσίων» 
διεπόμενο από τις διατάξεις του π.δ/τος 410/1995, το 
οποίο θα τελεί υπό την άμεση εποπτεία του Δήμου 
Ανω Λιοσίων. 

2. Σκοπός του Νομικού Προσώπου θα είναι: 

α. Η λειτουργία του Κοιμητηρίου που βρίσκεται στο 
Δήμο Ανω Λιοσίων, σύμφωνα με το νομικό και κανονιστικό 
πλαίσιο περί λειτουργίας των Δημοτικών Κοιμητηρίων. 

β. Η δημιουργία, συντήρηση και λειτουργία Δημοτικών 
Εγκαταστάσεων στο χώρο του Δημοτικού Κοιμητηρίου 
για την εξυπηρέτηση των ιερέων και του βοηθητικού 
προσωπικού για την απρόσκοπτη εκτέλεση των θρη¬ 
σκευτικών καθηκόντων και τελετής ενταφιασμού καθώς 
και των προσερχόμενων δημοτών και κατοίκων. 

γ. Η παροχή δυνατότητας σε όλους τους Δημότες και 
κατοίκους του Δήμου να εκτελούν εις το ακέραιο και 
με τον προσήκοντα σεβασμό τα καθήκοντα τους στη 
μνήμη των τεθνεόντων. 

δ. Η ορθολογική διαχείριση του Δημοτικού Κοιμητη¬ 
ρίου του Δήμου Ανω Λιοσίων. 

3. Οι πόροι του Νομικού Προσώπου θα προέρχονται: 

α. Από τις τακτικές και έκτακτες ετήσιες επιχορηγή¬ 
σεις του Δήμου Ανω Λιοσίων, 

β. Από χρηματοδοτήσεις ή επιχορηγήσεις από οποιο- 
δήποτε Ν.Π.Δ,Δ. ή Ν.Π.Ι.Δ. 

γ. Από δωρεές, εισφορές, κληρονομιές, κληροδοσίες 
κ.λ.π, 

δ. Από προσόδους της περιουσίας του και έσοδα από 
τη λειτουργία των εγκαταστάσεών του. 

ε. Από ανταποδοτικά δημοτικά τέλη. 

στ. Από περιφερειακά, εθνικά, κοινοτικά προγράμματα 
κ.λπ. 

4. Περιουσία: 

Περιουσία του Νομικού Προσώπου είναι ο υφιστάμενος 
χώρος με τις εγκαταστάσεις του, όπου έχει κατασκευά¬ 
σει ο Δήμος Ανω Λιοσίων το Κοιμητήριο και κάθε άλλη 
περιουσία που θα προκύψει με νόμιμο τρόπο. 

5. Διοίκηση: 

Το Νομικό Πρόσωπο διοικείται από επταμελές (7μελές) 
Διοικητικό Συμβούλιο και προς τούτο ορίζονται επτά 
τακτικά και επτά αναπληρωματικά μέλη, από το Δημο¬ 
τικό Συμβούλιο. 

Μέλη του Διοικητικού Συμβουλίου μπορούν να είναι 
Δημοτικοί Σύμβουλοι και δημότες ή κάτοικοι του Δήμου 
Ανω Λιοσίων. 

6. Εκπροσώπηση: 

Το Νομικό Πρόσωπο εκπροσωπείται ενώπιον των δι¬ 
καστηρίων και κάθε άλλης αρχής από τον Πρόεδρο και 
εφόσον αυτός κωλύεται ή απουσιάζει από τον Αντιπρό¬ 
εδρο του Νομικού Προσώπου. 


7. θητεία: 

Η θητεία του Δ.Σ. θα είναι τετραετής ακολουθώντας τη 
θητεία του Δημοτικού Συμβουλίου και λήγει πάντοτε με 
την εγκατάσταση του νέου Διοικητικού Συμβουλίου. 

8. Σφραγίδα: 

Το Νομικό Πρόσωπο έχει σφραγίδα στρογγυλή στην 
οποία αναγράφονται σε επάλληλους κύκλους «ΕΛΛΗ¬ 
ΝΙΚΗ ΔΗΜΟΚΡΑΤΙΑ - ΔΗΜΟΤΙΚΟ ΚΟΙΜΗΤΗΡΙΟ ΑΝΩ 
ΛΙΟΣΙΩΝ» και στη μέση το εθνόσημο και το σήμα του 
Δήμου Ανω Λιοσίων. 

Από τις διατάξεις της απόφασης αυτής προκαλείται 
δαπάνη, περίπου 1.000.000 €, που θα εγγράφει στον 
προϋπολογισμό του Δήμου Ανω Λιοσίων κατόπιν ανα- 
μορφώσεως και συγκεκριμένα στον Κ.Α. 00.6715.006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 14 Σεπτεμβρίου 2005 
Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθ. 9263 (5) 

Σύσταση Ν.Π.Δ,Δ. με την επωνυμία: «Παιδικοί Σταθμοί 
Δήμου Ανω Λιοσίων» στο Δήμο Ανω Λιοσίων του Νο¬ 
μού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 106 παρ. 1δ του π.δ. 410/ 
1995 (Δ.Κ.Κ.). 

2. Τις διατάξεις του άρθρου 203 του π.δ. 410/1995 
(Δ.Κ.Κ.) όπως τροποποιήθηκε και ισχύει. 

3. Τις διατάξεις του ν. 2503/1997 «Διοίκηση, Οργά¬ 
νωση, στελέχωση της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις» (ΦΕΚ 
107/Α/30.5.1997). 

4. Την υπ’ αριθμ. 29α/2005 απόφαση του Δημοτικού Συμ¬ 
βουλίου Δήμου Ανω Λιοσίων περί σύστασης ίδιου Ν.Π.Δ,Δ. 
με την επωνυμία «Παιδικοί Σταθμοί Δήμου Ανω Λιοσίων». 

5. Την υπ’ αριθμ. οικ.16978/12.11.2003 απόφαση του Γ ενι¬ 
κού Γ ραμματέα της Περιφέρειας Αττικής, περί μεταβίβα¬ 
σης αρμοδιοτήτων και εξουσίας υπογραφής «ΜΕ ΕΝΤΟ¬ 
ΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγγράφων και 
άλλων πράξεων στο Γενικό Δ/ντή Περιφέρειας, στους 
Προϊσταμένους των Διευθύνσεων Αυτοδιοίκησης - Απο¬ 
κέντρωσης Τοπικής Αυτοδ/σης και Δ/σης Αν. Αττικής 
- Δυτ.Αττικής - Πειραιώς και στους Προϊσταμένους των 
Τμημάτων των Διευθύνσεων αυτών (ΦΕΚ δημοσίευσης 
1693/τ.Β7ΐ8.11.2003), αποφασίζουμε: 

Εγκρίνουμε τη σύσταση Νομικού Προσώπου Δημοσίου 
Δικαίου με την επωνυμία «Παιδικοί Σταθμοί Δήμου Ανω 
Λιοσίων» ως ακολούθως: 

1. Επωνυμία Νομικού Προσώπου: 

Συγχωνεύει σε ένα Νομικό Πρόσωπο Δημοσίου Δικαίου 
με την επωνυμία «Παιδικοί Σταθμοί Δήμου Ανω Λιοσίων», 
τους πιο πάνω αναφερόμενους Παιδικούς Σταθμούς ήτοι: 

• «1ος Παιδικός Σταθμός Δήμου Ανω Λιοσίων». 

• «2ος Παιδικός Σταθμός Δήμου Ανω Λιοσίων». 

• «Βρεφονηπιακός Σταθμός Αγ.Ιωάννη Δήμου Άνω 
Λιοσίων». 

• «Βρεφονηπιακός Σταθμός Λίμνης Δήμου Ανω Λιο¬ 
σίων». 

• «Παιδικός Σταθμός Αγ.Ιωάννη Δήμου Ανω Λιοσίων» 

Έδρα του Νομικού Προσώπου ορίζεται η πόλη των 

Ανω Λιοσίων. 

Η Σφραγίδα του Νομικού Προσώπου θα είναι στρογγυ¬ 
λή στην οποία θα αναγράφονται σε επάλληλους κύκλους 
οι λέξεις: «ΕΛΛΗΝΙΚΗ ΔΗΜΟΚΡΑΤΙΑ - ΔΗΜΟΣ ΑΝΩ ΛΙΟ¬ 
ΣΙΩΝ» και στη μέση το εθνόσημο και το σήμα του Δήμου 
Ανω Λιοσίων με την επωνυμία «ΠΑΙΔΙΚΟΙ ΣΤΑΘΜΟΙ». 

Το ανωτέρω Ν.Π.Δ.Δ. σκοπό έχει την ημερήσια διατρο¬ 
φή, διαπαιδαγώγηση και ψυχαγωγία των νηπίων τα οποία 
δεν μπορούν να έχουν στο οικογενειακό τους περιβάλ¬ 
λον, την απαραίτητη - φροντίδα λόγω απασχόλησης των 
εργαζόμενων γονέων τους ή άλλων κοινωνικών αιτίων. 

3. Πόροι Νομικού Προσώπου: 

• Υποχρεωτική επιχορήγηση από το Υπουργείο Πρό¬ 
νοιας για την κάλυψη των αναγκών λειτουργίας, την 
συντήρηση των εγκαταστάσεων και την αγορά εξοπλι¬ 
σμού (άρθρο 42 του ν. 2218/1993). 

• Ετήσια επιχορήγηση του Δήμου Ανω Λιοσίων. 

• Εισπράξεις από αντίτιμο υπηρεσιών που παρέχει το 
Νομικό Πρόσωπο. 

• Ποσοστό επί των εθνικών ορφανοτροφείων και οικο¬ 
τροφείων επιβεβλημένων ειδικών φόρων και εισφορών 
και επί του προϊόντος του Πανελληνίου Εράνου όπως 
ορίζονται εκάστοτε από τον αρμόδιο Υπουργό (άρθρο 
3 παρ. α του α.ν. της 25 Νοεμβ. 1935). 

• Εκούσιες εισφορές και επιχορηγήσεις Δήμων, Κοινο¬ 
τήτων, άλλων Ν.Π., λοιπών φορέων και Οργανισμών. 

• Δωρεές και κληροδοτήματα. 

• Το προϊόν των τοπικών εορτών υπέρ των Σταθμών 
απαλλασσομένου κάθε παρακρατήματος υπέρ οιουδήπο- 
τε σκοπού (άρθρο 3 παρ. α του α.ν. της 25 Νοεμβ. 1935). 

• Ποσοστό από τους τιθέμενους εκάστοτε πόρους στη 
διάθεση του Υπουργείου Πρόνοιας υπέρ Φιλανθρωπικών 
σκοπών οριζόμενους υπό του Υπουργού. 

• Κάθε άλλο έσοδο από δική του περιουσία ή από 
κάθε άλλη πηγή. 

4. Διοίκηση Νομικού Προσώπου: 

Το Νομικό Πρόσωπο διοικείται από επταμελές (7μελές) 
Διοικητικό Συμβούλιο και προς τούτο ορίζονται επτά 
τακτικά μέλη και επτά αναπληρωματικά μέλη από το Δη¬ 
μοτικό Συμβούλιο. Πρόεδρος του Διοικητικού Συμβουλίου 
είναι ο Δήμαρχος ή άλλο αιρετό ή μη μέλος που ορίζεται 
από αυτόν. Μέλη του Διοικητικού Συμβουλίου μπορούν να 
είναι Δημοτικοί Σύμβουλοι, δημότες ή κάτοικοι του Δήμου 
Ανω Λιοσίων και εκπρόσωπος των εργαζομένων. 

Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου. 

5. Εκπροσώπηση του Νομικού Προσώπου: 

Το Νομικό Πρόσωπο εκπροσωπείται στα δικαστήρια 
και σε κάθε άλλη δημόσια αρχή από τον Πρόεδρο του 
Διοικητικού Συμβουλίου και όταν αυτός απουσιάζει ή 
κωλύεται από τον Αντιπρόεδρο. 

6. Περιουσία του Νομικού Προσώπου: 

Περιουσία του Νομικού Προσώπου είναι η υφιστάμενη 
κινητή περιουσία των μέχρι σήμερα Δημοτικών Παιδικών 
Σταθμών καθώς και τα οικήματα των Παιδικών Σταθμών 
που έχει κατασκευάσει ο Δήμος Ανω Λιοσίων και κάθε 
άλλη περιουσία που θα αποκτήσει με νόμιμο τρόπο. 

Από τις διατάξεις της απόφασης αυτής προκαλείται 
δαπάνη, περίπου 1.000.000 €, που θα εγγράφει στον 
προϋπολογισμό του Δήμου Ανω Λιοσίων κατόπιν ανα- 
μορφώσεως και συγκεκριμένα στον Κ.Α. 00.6715.005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 14 Σεπτεμβρίου 2005 
Με εντολή Γενικού Γραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 


Αριθ. Γ Δ/6130 (6) 

Σύσταση, οργάνωση και στελέχωση Τεχνικής 
Υπηρεσίας στη Δ.Υ.ΠΕ. Ηπείρου. 

Ο ΔΙΟΙΚΗΤΗΣ ΤΗΣ Δ.Υ.ΠΕ ΗΠΕΙΡΟΥ 

Έχοντας υπόψη: 

α) Τις διατάξεις του Ν. 2889/2001 (ΦΕΚ 37/Α/2001) «Βελ¬ 
τίωση και εκσυγχρονισμός του Εθνικού Συστήματος 
Υγείας και άλλες διατάξεις». 

β) Τις διατάξεις του άρθρου 4 παρ. 17 εδ. α του ν. 
3329/2005 (ΦΕΚ 81/Α/2005) «Περιφερειακή συγκρότηση 
του Εθνικού Συστήματος Υγείας και Κοινωνικής Αλλη¬ 
λεγγύης» όπως τροποποιήθηκε και ισχύει δυνάμει του 
άρθρου 50 παρ. 4 του Ν. 3370/2005, αποφασίζουμε: 

Συστήνεται Ενιαία Διεύθυνση Τ εχνικής Υπηρεσίας στην 
κεντρική υπηρεσία της Διοίκησης Υγειονομικής Περιφέ¬ 
ρειας Ηπείρου, η οποία θα αποτελεί ξεχωριστή Διεύθυν¬ 
ση αυτής, με σκοπό τη μεθοδικότερη, ουσιαστικότερη και 
αποτελεσματικότερη λειτουργία των Τεχνικών Υπηρεσι¬ 
ών των Νοσοκομείων. Η σύσταση της Ενιαίας Διεύθυνσης 
Τ εχνικής Υπηρεσίας δεν προκαλεί δαπάνη. 

Η Δ/νση Τεχνικής Υπηρεσίας της Δ.Υ.ΠΕ. Ηπείρου θα 
εποπτεύει και θα συντονίζει τη δράση όλων των Τεχνι¬ 
κών Υπηρεσιών των ΦΠΥΥΚΑ της Δ.Υ.ΠΕ. Ηπείρου και 
θα προτείνει σ’αυτές βελτιώσεις στον τρόπο λειτουρ¬ 
γίας των Τεχνικών Υπηρεσιών των ΦΠΥΥΚΑ της Δ.Υ.ΠΕ. 
Ηπείρου με σκοπό τη σωστότερη, οικονομικότερη και 
αποδοτικότερη λειτουργία αυτών των Υπηρεσιών. 

1. Οργάνωση Τεχνικής Υπηρεσίας 

Η Δ/νση Τεχνικής Υπηρεσίας της Δ.Υ.ΠΕ. Ηπείρου πέραν 
του Προϊσταμένου της (Μηχανικός Π.Ε.) και της Γραμμα- 
τείας, θα περιλαμβάνει τα τρία (3) παρακάτω Τμήματα: 

Α) Το Τμήμα Μελετών θα προβαίνει στις αντίστοιχες 
εισηγήσεις - γνωμοδοτήσεις προς τον Διοικητή ή το Δι¬ 
οικητικό Συμβούλιο της Δ.Υ.ΠΕ. Ηπείρου, θα ασχολείται 
με την εκπόνηση ή ανάθεση ευρύτερων και σοβαρότερων 
μελετών που αφορούν νέα έργα, επεκτάσεις, σημαντικές 
αναδιοργανώσεις κ.λ.π. των ΦΠΥΥΚΑ της Δ.Υ.ΠΕ. Ηπείρου. 

Για την υλοποίηση των παραπάνω στόχων το Τμήμα θα 
έχει την δυνατότητα να χρησιμοποιεί υπαλλήλους της Δ.Υ.ΠΕ. 
Ηπείρου καθώς και υπαλλήλους ΠΕ, ΤΕ, ΔΕ των Τεχνικών 
Υπηρεσιών των ΦΠΥΥΚΑ της Δ.Υ.ΠΕ. Ηπείρου κατά περίπτω¬ 
ση, ανάλογα με το είδος και την φύση της εργασίας. 

Το Τμήμα θα είναι στελεχωμένο με ένα (1) Αρχιτέκτονα 
Μηχανικό Π.Ε. 

Β) Το ΤμήμαΈργων θα είναι υπεύθυνο για την έγκρι¬ 
ση, εκτέλεση, επίβλεψη και την ποιοτική και ποσοτική 
παραλαβή έργων των ΦΠΥΥΚΑ της Δ.Υ.ΠΕ. Ηπείρου, σύμ¬ 
φωνα με τις διατάξεις του ν. 3329/2005 (ΦΕΚ 81/Α/2005) 
«Περιφερειακή συγκρότηση του Εθνικού Συστήματος 
Υγείας και Κοινωνικής Αλληλεγγύης». 

Ειδικότερα θα περιλαμβάνει τα παρακάτω Γ ραφεία: 

Το Γ ραφείο Ηλεκτρομηχανολογικών Εγκαταστάσεων 
θα έχει τις παρακάτω αρμοδιότητες: 

• Για τον έλεγχο και την εποπτεία του προγραμματι¬ 
σμού, της εκτέλεσης των απαραίτητων έργων ανάπτυ¬ 
ξης, συντήρησης, ανανέωσης και διαρκούς βελτίωσης 
των μηχανολογικών, ηλεκτρολογικών εγκ/σεων των 
ΦΠΥΥΚΑ της Δ.Υ.ΠΕ. Ηπείρου. 

• Για τον έλεγχο και την εποπτεία της διαδικασίας 
προμήθειας και της προμήθειας, σε συνεργασία με το 
Τμήμα Προμηθειών της Δ/νσης Οικονομικής Οργάνωσης 
και Υποστήριξης της Δ.Υ.ΠΕ. Ηπείρου, του απαραίτητου 
μηχανολογικού και ηλεκτρολογικού εξοπλισμού των εγκ/ 
σεων, των απαραίτητων ανταλλακτικών συντήρησης και 
των απαραίτητων αναλώσιμων υλικών λειτουργίας των 
εγκ/σεων των ΦΠΥΥΚΑ της Δ.Υ.ΠΕ. Ηπείρου. 

• Για τον έλεγχο και την εποπτεία της ανάθεσης 
καθώς και της επίβλεψης συμβάσεων συντήρησης ηλε- 
κτρολογικού και μηχανολογικού εξοπλισμού των ΦΠΥ- 
ΥΚΑ της Δ.Υ.ΠΕ. Ηπείρου, όπου απαιτείται. 

• Για τον έλεγχο και την εποπτεία της σύνταξης προ¬ 
διαγραφών, κατάρτισης μελετών, επίβλεψης και εκτέλε¬ 
σης έργων και της ποιοτικής και ποσοτικής παραλαβής 
τους, των ΦΠΥΥΚΑ της Δ.Υ.ΠΕ. Ηπείρου. 

• Όπου απαιτείται από τον Νόμο 3329/2005 θα προ¬ 
βαίνει στις αντίστοιχες εισηγήσεις - γνωμοδοτήσεις 
προς τον Διοικητή ή το Διοικητικό Συμβούλιο της Δ.Υ.ΠΕ. 
Ηπείρου. 

Το Γραφείο Οικοδομικών Υποδομών, Εγκαταστάσεων 
και Εξοπλισμού ( Ξενοδοχειακού και λοιπού) θα έχει τις 
παρακάτω αρμοδιότητες: 

• Για τον έλεγχο και την εποπτεία του προγραμματι¬ 
σμού, της εκτέλεσης των απαραίτητων έργων ανάπτυξης, 
συντήρησης, ανανέωσης και διαρκούς βελτίωσης των οι¬ 
κοδομικών εγκ/σεων των ΦΠΥΥΚΑ της Δ.Υ.ΠΕ. Ηπείρου. 

• Για τον έλεγχο και την εποπτεία της διαδικασίας 
προμήθειας και της προμήθειας, σε συνεργασία με το 
Τμήμα Προμηθειών της Δ/νσης Οικονομικής Οργάνωσης 
και Υποστήριξης της Δ.Υ.ΠΕ. Ηπείρου, του απαραίτητου 
οικοδομικού εξοπλισμού των εγκ/σεων, των απαραίτη¬ 
των ανταλλακτικών συντήρησης και των απαραίτητων 
αναλώσιμων υλικών λειτουργίας των οικοδομικών εγκ/ 
σεων των ΦΠΥΥΚΑ της Δ.Υ.ΠΕ. Ηπείρου. 

• Για τον έλεγχο και την εποπτεία της σύνταξης προ¬ 
διαγραφών, κατάρτισης μελετών, επίβλεψης και εκτέλε¬ 
σης έργων και της ποιοτικής και ποσοτικής παραλαβής 
τους, των ΦΠΥΥΚΑ της Δ.Υ.ΠΕ. Ηπείρου. 

• Για τον έλεγχο και την εποπτεία της καλής λειτουρ¬ 
γίας, της συντήρησης, την εισήγηση ανανέωσης όπου 
απαιτείται του μόνιμου εξοπλισμού κουζίνας (Γραφείο 
Διατροφής), του μόνιμου εξοπλισμού Πλυντηρίων (Γρα¬ 
φείο Ιματισμού), του λοιπού μόνιμου και κινητού εξοπλι¬ 
σμού καθώς και του κινητού και μόνιμου Ξενοδοχειακού 
Εξοπλισμού των ΦΠΥΥΚΑ της Δ.Υ.ΠΕ. Ηπείρου. 

• Οπου απαιτείται από τον Νόμο 3329/2005 θα προβαίνει 
στις αντίστοιχες εισηγήσεις - γνωμοδοτήσεις προς τον 
Διοικητή ή το Διοικητικό Συμβούλιο της Δ.Υ.ΠΕ. Ηπείρου. 

Για την υλοποίηση των παραπάνω στόχων το Τμήμα 
Έργων θα έχει την δυνατότητα να χρησιμοποιεί υπαλλή¬ 
λους της Δ.Υ.ΠΕ. Ηπείρου καθώς και υπαλλήλους ΠΕ, ΤΕ, 
ΔΕ των Τεχνικών Υπηρεσιών των ΦΠΥΥΚΑ της Δ.Υ.ΠΕ. 
Ηπείρου κατά περίπτωση, ανάλογα με το είδος και την 
φύση της εργασίας. 

Το Τμήμα θα είναι στελεχωμένο με ένα (1) Μηχανο¬ 
λόγο Μηχανικό Π.Ε., ένα (1) Ηλεκτρολόγο Μηχανικό Π.Ε. 
και ένα (1) Πολιτικό Μηχανικό Π.Ε. 

Γ) Το Τμήμα Βιοιατρικής Τεχνολογίας θα έχει τις πα¬ 
ρακάτω αρμοδιότητες: 

• Για τον έλεγχο και την εποπτεία της ορθολογικής 
χρήσης του Ιατροτεχνολογικού Εξοπλισμού των ΦΠΥ- 
ΥΚΑ της Δ.Υ.ΠΕ. Ηπείρου. 

• Γα τον έλεγχο και την εποπτεία της αξιοποίησης 
και της αξιόπιστης λειτουργίας του Ιατροτεχνολογικού 
Εξοπλισμού των ΦΠΥΥΚΑ της Δ.Υ.ΠΕ. Ηπείρου. 

• Για τον έλεγχο και την εποπτεία της ανανέωσης 
του Ιατροτεχνολογικού Εξοπλισμού των ΦΠΥΥΚΑ της 
Δ.Υ.ΠΕ. Ηπείρου. 

• Για τον έλεγχο και την εποπτεία της διαδικασίας 
προμήθειας και της προμήθειας, σε συνεργασία με το 
Τμήμα Προμηθειών της Δ/νσης Οικονομικής Οργάνωσης 
και Υποστήριξης της Δ.Υ.ΠΕ. Ηπείρου, ανταλλακτικών και 
αναλώσιμων υλικών λειτουργίας του Ιατροτεχνολογικού 
Εξοπλισμού των ΦΠΥΥΚΑ της Δ.Υ.ΠΕ. Ηπείρου. 


• Για τον έλεγχο και την εποπτεία της ανάθεσης και επί¬ 
βλεψης συμβάσεων συντήρησης Ιατροτεχνολογικού Εξοπλι¬ 
σμού των ΦΠΥΥΚΑ της Δ.Υ.ΠΕ. Ηπείρου, όπου απαιτείται. 

• Για τον έλεγχο και την εποπτεία της σύνταξης ενι¬ 
αίων προδιαγραφών ιατροτεχνολογικού εξοπλισμού των 
ΦΠΥΥΚΑ της Δ.Υ.ΠΕ. Ηπείρου. 

• Όπου απαιτείται από το νόμο 3329/2005 θα προβαίνει 
στις αντίστοιχες εισηγήσεις - γνωμοδοτήσεις προς τον 
Διοικητή ή το Διοικητικό Συμβούλιο της Δ.Υ.ΠΕ Ηπείρου. 

Όσον αφορά τη διαδικασία νέου ιατροτεχνολογικού 
εξοπλισμού ή αναβάθμιση του υπάρχοντος καθώς και 
αιτήματα που προκύπτουν εκτάκτως κατά την λειτουρ¬ 
γία των Τμημάτων των ΦΠΥΥΚΑ της Δ.Υ.ΠΕ. Ηπείρου 
επισυνάπτεται η διαδικασία που θα πρέπει να ακολου¬ 
θείται από όλους τους ΦΠΥΥΚΑ της Δ.Υ.ΠΕ. Ηπείρου 
τόσο εσωτερικά όσο και κατά την υποβολή αιτημάτων 
στην Δ.Υ.ΠΕ. Ηπείρου. 

Για την υλοποίηση των παραπάνω στόχων το Τμήμα 
θα έχει την δυνατότητα να χρησιμοποιεί υπαλλήλους 
της Δ.Υ.ΠΕ. Ηπείρου καθώς και υπαλλήλους ΠΕ, ΤΕ, ΔΕ 
των Τεχνικών Υπηρεσιών των ΦΠΥΥΚΑ της Δ.Υ.ΠΕ. Ηπεί¬ 
ρου κατά περίπτωση, ανάλογα με το είδος και την φύση 
της εργασίας. 

Το Τμήμα θα είναι στελεχωμένο με ένα (1) Ηλεκτρονι¬ 
κό Μηχανικό Π.Ε., εξειδικευμένο σε θέματα Βιοϊατρικής 
Τ εχνολογίας. 

Γ ια όσους ΦΠΥΥΚΑ της Δ.Υ.ΠΕ. Ηπείρου δεν υφίστα- 
νται Τεχνικές Υπηρεσίες το αίτημα θα μπορεί να υπο¬ 
βάλλεται από την αρμόδια Διοίκηση του ΦΠΥΥΚΑ της 
Δ.Υ.ΠΕ. Ηπείρου. 

Ο Προϊστάμενος της Δ/νσης Τεχνικής Υπηρεσίας της 
Δ.Υ.ΠΕ. Ηπείρου θα μπορεί σε τακτά χρονικά διαστήματα 
να συγκαλεί άτυπο Τεχνικό Συμβούλιο που θα απαρτίζε¬ 
ται από τους Δ/ντες, Υ/δντες ή Προϊσταμένους των Τε¬ 
χνικών Υπηρεσιών των ΦΠΥΥΚΑ της Δ.Υ.ΠΕ. Ηπείρου. 

Στο παράρτημα επισυνάπτεται το οργανόγραμμα της 
Δ/νσης Τεχνικής Υπηρεσίας της Δ.Υ.ΠΕ. Ηπείρου. 

2. Στελέχωση της Δ/νσης Τεχνικής Υπηρεσίας της 
Δ.Υ.ΠΕ. Ηπείρου. 

Η Δ/νση Τεχνικής Υπηρεσίας της Δ.Υ.ΠΕ. Ηπείρου 
θα στελεχωθεί από υπαλλήλους ΦΠΥΥΚΑ της Δ.Υ.ΠΕ. 
Ηπείρου με αντίστοιχη μεταφορά των οργανικών τους 
θέσεων από τους αντίστοιχους ΦΠΥΥΚΑ, στη Δ/νση 
Τεχνικής Υπηρεσίας της Δ.Υ.ΠΕ. Ηπείρου. 

Σε πρώτη φάση η Δ/νση Τεχνικής Υπηρεσίας της 
Δ.Υ.ΠΕ. Ηπείρου θα στελεχωθεί ως εξής: 

Α. Τμήμα Μελετών 

Αρχιτέκτων Μηχανικός Π.Ε., με μεταφορά της οργα¬ 
νικής του θέσης από το Γ ενικό Νοσοκομείο Ιωαννίνων 
«Γ. Χατζηκώστα» στη Δ.Υ.ΠΕ. Ηπείρου. 

Β. Τμήμα Έργων 

1) Ηλεκτρολόγος Μηχανικός Π.Ε., με μεταφορά της 
οργανικής του θέσης από το Πανεπιστημιακό Γενικό 
Νοσοκομείο Ιωαννίνων στη Δ.Υ.ΠΕ. Ηπείρου. 

2) Μηχανολόγος Μηχανικός Π.Ε., με μεταφορά της ορ¬ 
γανικής του θέσης από το Γ ενικό Νοσοκομείο Ιωαννίνων 
«Γ. Χατζηκώστα» στη Δ.Υ.ΠΕ. Ηπείρου. 

Γ. Τμήμα Βιοϊατρικής Τεχνολογίας 

Ηλεκτρονικός Μηχανικός Π.Ε., εξειδικευμένος σε θέ¬ 
ματα Βιοϊατρικής Τεχνολογίας, με μεταφορά της ορ¬ 
γανικής του θέσης από το Πανεπιστημιακό Γ ενικό Νο¬ 
σοκομείο Ιωαννίνων στη Δ.Υ.ΠΕ. Ηπείρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 21 Σεπτεμβρίου 2005 
Ο Διοικητής 
ΙΩΑΝΝΗΣ ΣΑΒΒΙΔΗΣ 

